stanford-oval/wikipedia huggingface dataset:
อัตราส่วนทางการเงิน
ตัวอย่างอัตราส่วนทางการเงิน > อัตราส่วนความสามารถในการทำกำไร

อัตรากำไรขั้นต้น (gross profit margin)
อัตรากำไรจากการดำเนินงาน (operating profit margin)
อัตรากำไรสุทธิ (net profit margin)
อัตราผลตอบแทนจากสินทรัพย์ทั้งหมด (return on assets : ROA)
อัตราผลตอบแทนจากส่วนของผู้ถือหุ้น (return on equity : ROE)
ตัวอย่างอัตราส่วนทางการเงิน > อัตราส่วนความสามารถในการชำระหนี้

อัตราส่วนหนี้สินต่อสินทรัพย์ (debt to asset ratio)
อัตราส่วนหนี้สินต่อส่วนของผู้ถือหุ้น (debt to equity ratio)
อัตราส่วนความสามารถในการจ่ายดอกเบี้ย (interest coverage ratio)
ดูเพิ่ม

การวิเคราะห์ปัจจัยพื้นฐาน
อังค์เซนเปปิที่ 3

| อังค์เซนเปปิที่ 3 |
| --- | --- |
สุสาน: ปิรามิดในซัคคารา
อาชีพ: ราชินีแห่งอียิปต์
คู่สมรส: เปปิที่ 2
บิดามารดา: เมเรนเรที่ 1
อังค์เซนเปปิที่ 3 เป็นราชินีอียิปต์โบราณของราชวงศ์ที่หก เธอได้รับการตั้งชื่อตามคุณยายของเธอ อังค์เซนเปปิที่ 1 และ อังค์เซนเปปิที่ 2 เป็นลูกสาวของเมเรนเรที่ 1 และเธอกลายเป็นภรรยาของเปปิที่ 2
อักษรไทยฝักขาม

| อักษรฝักขาม  |
| --- | --- |
รายละเอียดอักษรฝักขามในจารึกวัดเชียงมั่น (CM1)
ชนิด:  อักษรสระประกอบ 
ช่วงยุค: ประมาณ ค.ศ. 1400 - 1600
ทิศทาง: ซ้ายไปขวา
ภาษาพูด: ภาษาไทยถิ่นเหนือ, อีสาน และอื่น ๆ
อักษรที่เกี่ยวข้อง
ระบบแม่: อักษรไซนายดั้งเดิมชุดตัวอักษรฟินิเชียชุดตัวอักษรแอราเมอิกพราหมีทมิฬ-พราหมีปัลลวะเขมรสุโขทัยอักษรฝักขาม
ระบบลูก: ไทน้อย, ไทญ้อ, ไทยนิเทศ
 บทความนี้ประกอบด้วยสัญกรณ์การออกเสียงในสัทอักษรสากล (IPA) สำหรับคำแนะนำเบื้องต้นเกี่ยวกับสัญลักษณ์ IPA โปรดดู วิธีใช้:สัทอักษรสากล  สำหรับความแตกต่างระหว่าง [ ], / / และ ⟨ ⟩ ดูที่ สัทอักษรสากล § วงเล็บเหลี่ยมและทับ
อักษรไทยฝักขาม อักษรฝักขาม หรืออักษรไทยล้านนา เป็นอักษรที่เคยใช้ในล้านนาและภาคอีสานของไทย เชียงตุง และสิบสองปันนา คาดว่าพัฒนาไปจากอักษรไทยสมัยพ่อขุนรามคำแหงมหาราช และแพร่หลายเข้าสู่ล้านนาในสมัยพญาลิไท พบจารึกภาษาไทยเขียนด้วยอักษรฝักขามในล้านนาชิ้นแรกคือจารึกวัดพระยืน อายุราว พ.ศ. 1954 ถือว่าเป็นจารึกอักษรไทย ภาษาไทยที่เก่าแก่ที่สุดที่พบในล้านนา และคาดว่าใช้มาจนถึงประมาณ พ.ศ. 2124 จึงเปลี่ยนมาใช้อักษรธรรมล้านนา แทนอักษรชนิดนี้เป็นต้นแบบของอักษรเง่อันในประเทศเวียดนามด้วย
ในทางศาสนา อักษรฝักขามเป็นอักษรที่ใช้ในหมู่พระภิกษุนิกายลังกาวงศ์เก่า ส่วนอักษรธรรมใช้ในหมู่พระภิกษุนิกายลังกาวงศ์ใหม่ ในสมัยพระเจ้าติโลกราชขึ้นเสวยราชย์เมือ พ.ศ. 1984 ทรงสนับสนุนนิกายลังกาวงศ์ใหม่ และน่าจะเริ่มมีจารึกด้วยอักษรธรรมในรัชกาลนี้ เมื่อสิ้นรัชกาล กษัตริย์เชียงใหม่องค์ต่อมาให้ประชาชนนับถือศาสนาตามใจชอบ ทำให้ฟื้นฟูนิกายลังกาวงศ์เก่าขึ้นมาอีกและใช้อักษรฝักขามอีกครั้ง จนกระทั่งหลัง พ.ศ. 2000 นิกายลังกาวงศ์ใหม่ฟื้นฟูการเขียนคัมภีร์ทางศาสนาด้วยอักษรธรรมประกอบกับเป็นช่วงที่ล้านนาตกเป็นเมืองขึ้นของพม่า ล้านนาจึงใช้อักษรธรรมเป็นหลักเรื่อยมา ในสมัยพระเจ้ากาวิละพยายามฟื้นฟูอักษรฝักขามขึ้นอีกแต่ไม่สำเร็จ
ศิลาจารึกอักษรฝักขามในประเทศไทย
อักษรฝักขามในจารึกวัดเชียงมั่น (CM1)
อักษรไทยล้านนาในจารึกวัดล่ามช้าง ค.ศ. 1444
รูปพยัญชนะ

อักษรฝักขามมีพยัญชนะ 41 ตัว, สระ 22 ตัว, ตัวเลข 10 ตัว และเครื่องหมายเสริมสัทอักษร 6 แบบ
อาหารทิเบต

ทุกปา (Thukpa) ก๋วยเตี๋ยวแบบทิเบต
พระสงฆ์ทิเบตกำลังผสมชาเนย
อาหารทิเบตค่อนข้างมีลักษณะแตกต่างจากอาหารของเพื่อนบ้านตั้งแต่มีพืชผลไม่กี่ชนิดที่ปลูกได้ที่ระดับความสูงของทิเบต แม้ว่าบางพื้นที่ในทิเบตมีที่ราบพอที่จะปลูกพืชไร่เช่นข้าว ส้ม กล้วย และเลมอน พืชที่สำคัญที่สุดคือข้าวบาเลย์ แป้งโม่จากข้าวบาร์เลย์คั่วที่เรียก แซมปา (tsampa) เป็นอาหารหลักของทิเบต Balep เป็นขนมปังทิเบตที่รับประทานเป็นอาหารเช้าหรือมื้อกลางวัน ทุกปา (Thukpa)เป็นอาหารที่นิยมบริโภคเป็นอาหารค่ำ ประกอบด้วยก๋วยเตี๋ยวรูปทรงต่างๆ คล้ายพาสตา ผักและเนื้อสัตว์ในน้ำซุป
อาหารที่เป็นเนื้อสัตว์ส่วนใหญ่เป็น จามรี แพะหรือแกะ ส่วนใหญ่เป็นอาหารแห้งหรือเป็นสตูว์เนื้อกับมันฝรั่งรสเผ็ดร้อน มัสตาร์ดเป็นพืชที่ปลูกได้ในทิเบตจึงใช้ปรุงในอาหารมากของ โยเกิร์ตจากนมจามรี เนยและเนยแข็งแบบทิเบตเป็นอาหารที่รับประทานบ่อยและโยเกิร์ตอย่างดีจะเป็นหน้าเป็นตาของรายการอาหาร นอกจากนี้อาหารแบบทิเบตยังมีการบริโภคในลาดัก สิกขิมและอรุณาจัลประเทศ ในประเทศอินเดีย
ชามและช้อนแบบทิเบต
อาหารทิเบตอื่น ๆ รวมถึง :
Sha Balep -- ขนมปังยัดไส้เนื้อวัวปรุงรส
korkun Balep -- ขนมปังแบนแบบทิเบต
โมโม (Momo) -- เกี๊ยวแบบทิเบต
เท็นทุก (Thenthuk) -- น้ำซุปกับก๋วยเตี๋ยวและผักต่างๆ
ชับตรา -- เนื้อผัดกับผักชีฝรั่ง แครอทและพริก
เมืองใหญ่ในทิเบตจะมีร้านอาหารที่ให้บริการอาหารจีนเสฉวน อาหารตะวันตกและอาหารลูกผสม เช่นจามรีทอดและมันฝรั่งทอด ร้านอาหารขนาดเล็กที่ให้บริการอาหารทิเบตแบบดั้งเดิมยังคงมีอยู่ในเมืองและชนบท
เครื่องดื่ม

ชาวทิเบตส่วนใหญ่ดื่มชาเนยจามรีหลายถ้วยในแต่ละวัน ดื่มชาจัสมินบ้างเป็นบางครั้งเครื่องดื่มแอลกอฮอล์รวมถึง ชาง เป็นเบียร์ทำจากข้าวบาร์เลย์ และปินโจโป เป็นไวน์ทำจากข้าว
ห้องครัวแบบทิเบต
สมเด็จพระพุทธปาพจนบดี (ทองเจือ จินฺตากโร)

| สมเด็จพระพุทธปาพจนบดี (ทองเจือ จินฺตากโร) |
| --- | --- |

ส่วนบุคคล
เกิด: 2 มีนาคม พ.ศ. 2452 (99 ปี)
มรณภาพ: 19 กรกฎาคม พ.ศ. 2551 โรงพยาบาลศิริราช กรุงเทพมหานคร
นิกาย: ธรรมยุติกนิกาย
การศึกษา: นักธรรมชั้นเอก เปรียญธรรม 6 ประโยค
ตำแหน่งชั้นสูง
ที่อยู่: วัดราชบพิธสถิตมหาสีมารามราชวรวิหาร กรุงเทพมหานคร
อุปสมบท: 2 มิถุนายน พ.ศ. 2472
พรรษา: 79
ตำแหน่ง: กรรมการมหาเถรสมาคม เจ้าอาวาสวัดราชบพิธสถิตมหาสีมาราม
สมเด็จพระพุทธปาพจนบดี นามเดิม ทองเจือ สายเมือง ฉายา จินฺตากโร (2 มีนาคม พ.ศ. 2451 - 19 กรกฎาคม พ.ศ. 2551) เป็นสมเด็จพระราชาคณะฝ่ายธรรมยุติกนิกาย เคยดำรงตำแหน่งสำคัญ เช่น เจ้าอาวาสวัดราชบพิธสถิตมหาสีมารามราชวรวิหาร กรรมการมหาเถรสมาคม แม่กองงานพระธรรมทูต สังฆมนตรีช่วยว่าการองค์การเผยแผ่ เป็นต้น
ประวัติ

สมเด็จพระพุทธปาพจนบดี มีนามเดิมว่า ทองเจือ สายเมือง เกิดเมื่อวันที่ 2 มีนาคม พ.ศ. 2452 (พุทธศักราชแบบใหม่) ตรงกับวันอังคารขึ้น 11 ค่ำ เดือน 4 ปีวอก ณ ปากคลองบางเขน เขตดุสิต กรุงเทพมหานคร
อุปสมบท

สมเด็จพระพุทธปาพจนบดี บรรพชาเป็นสามเณร เมื่อวันที่ 28 พฤษภาคม พ.ศ. 2467 ณ วัดราชบพิธสถิตมหาสีมาราม โดยมีพระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า ทรงเป็นพระอุปัชฌาย์ และพระศาสนโศภน (ภา ภาณโก) เป็นพระศีลาจารย์
ต่อมาได้อุปสมบท เมื่อวันที่ 2 มิถุนายน พ.ศ. 2472 ณ วัดราชบพิธสถิตมหาสีมาราม โดยมีพระเจ้าวรวงศ์เธอ กรมหลวงชินวรสิริวัฒน์  สมเด็จพระสังฆราชเจ้า ทรงเป็นพระอุปัชฌาย์ พระวินัยมุนี (แปลก วุฑฺฒิญาโณ) เป็นพระกรรมวาจาจารย์ พระจุลคณิศร (จรัส สุตธโน) เป็นพระอนุสาวนาจารย์
วิทยฐานะ

นักธรรมชั้นเอก เปรียญธรรม 6 ประโยค
ลำดับสมณศักดิ์

พ.ศ. 2477 - เป็นพระครูฐานานุกรมในพระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า ที่ พระครูวิจิตรธรรมคุณ
พ.ศ. 2489 - เป็นพระราชาคณะชั้นสามัญที่ พระจินดากรมุนี
พ.ศ. 2495 - เป็นพระราชาคณะชั้นราช ในราชทินนามเดิม
พ.ศ. 2498 - เป็นพระราชาคณะชั้นเทพ ในราชทินนามเดิม
พ.ศ. 2501 - เป็นพระราชาคณะชั้นธรรมที่ พระธรรมจินดาภรณ์ สุนทรธรรมกถิกบัณฑิต ศาสนกิจอุปายโกศล นฤมลคณานุนายก ตรีปิฎกญาณวิภูษิต ยติคณิสสร บวรสังฆาราม คามวาสี
พ.ศ. 2515 - เป็นพระราชาคณะเทียบชั้นรองสมเด็จพระราชาคณะที่ พระมหารัชมังคลาจารย์ ตรีปิฎกคุณาลังการวิภูสิต วิจิตรพุทธปฏิมาพิมพการี พรหมจารีพรตวินิฏฐ์ พุทธศาสนกฤตยาทร ธรรมยุตติกคณิสสร บวรสังฆาราม คามวาสี
พ.ศ. 2516 - เป็นรองสมเด็จพระราชาคณะที่ พระพุทธพจนวราภรณ์ อดิศรวุฒิโสภณ วิมลศีลาจารวัตร สุทธิธรรมปฏิบัติวินยานุวาท พุทธศาสน์คณาธิกร ธรรมยุตติกคณิสสร บวรสังฆาราม คามวาสี
พ.ศ. 2532 - เป็นสมเด็จพระราชาคณะ ชั้นสุพรรณบัฏที่ สมเด็จพระพุทธปาพจนบดี ศรีชินวรสิริวัฒนางกูร วิบูลคุณวิจิตรปริยัติธาดา สีลสมาจารวัตร วิสุทธิพัฒนพิริยคุณ อดุลธรรมกถาปสาทกร ธรรมยุติกคณิสสร บวรสังฆาราม คามวาสี อรัญวาสี
งานการปกครอง

พ.ศ. 2531 เป็นเจ้าอาวาสวัดราชบพิธสถิตมหาสีมาราม
กรรมการมหาเถรสมาคม
เจ้าคณะภาค 14 - 15 (ธรรมยุต)
กรรมการมหามกุฏราชวิทยาลัย
ประธานคณะกรรมการคณะธรรมยุต
พระวินัยธรชั้นฎีกา ตามพระราชบัญญัติคณะสงฆ์ พ.ศ. 2484
พ.ศ. 2503 เป็นสังฆมนตรีช่วยว่าการองค์การเผยแผ่ ซึ่งมีสมเด็จพระมหาวีรวงศ์ (จวน อุฏฺฐายี) เป็นสังฆนายก
พ.ศ. 2541 เป็นผู้ปฏิบัติหน้าที่แทนสมเด็จพระสังฆราช เนื่องจากสมเด็จพระญาณสังวร สมเด็จพระสังฆราช สกลมหาสังฆปริณายก เสด็จไปปฏิบัติพระศาสนกิจ ณ ประเทศญี่ปุ่น
พ.ศ. 2542 เป็นผู้ปฏิบัติหน้าที่แทนสมเด็จพระสังฆราช เนื่องจากสมเด็จพระญาณสังวร สมเด็จพระสังฆราช สกลมหาสังฆปริณายก เสด็จไปปฏิบัติพระศาสนกิจ ณ ประเทศอินเดีย
มรณภาพ

สมเด็จพระพุทธปาพจนบดี (ทองเจือ จินฺตากโร) เข้ารับการรักษาที่โรงพยาบาลศิริราช อาคาร 84 ปี ตั้งแต่วันที่ 16 เมษายน พ.ศ. 2551 รวม 95 วัน ด้วยอาการสมอง ไข้ เหนื่อยหอบ ทรุดตัวลง และได้มรณภาพด้วยโรคปอดติดเชื้อ เมื่อวันเสาร์ที่ 19 กรกฎาคม พ.ศ. 2551 เวลา 11:05 น. สิริอายุได้ 99 ปี พรรษา 79 มีพิธีพระราชทานเพลิงศพเมื่อวันที่ 7 มีนาคม พ.ศ. 2552 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
รายชื่อธงในประเทศโปแลนด์

บทความนี้ว่าด้วยธงต่างๆ ในประเทศโปแลนด์โดยสังเขป สำหรับข้อมูลเพิ่มเติมเกี่ยวกับธงชาติ สามารถศึกษาได้จากบทความธงชาติโปแลนด์
ธงของโปแลนด์ในปัจจุบัน > ธงชาติ

บทความหลัก: ธงชาติโปแลนด์
| ภาพ | ชื่อธง | ลักษณะ | การใช้ |
| --- | --- | --- | --- |
|  | ธงชาติสาธารณรัฐโปแลนด์   Flaga Rzeczypospolitej Polskiej | ธงแถบสองสีแนวนอน พื้นสีขาวและสีแดง   สัดส่วนธง 5:8 |    ธงชาติ, ธงสำหรับใช้บนแผ่นดิน |
|  | ธงชาติสาธารณรัฐโปแลนด์มีตราแผ่นดิน   Flaga z godłem Rzeczypospolitej Polskiej | ธงแถบสองสีแนวนอน พื้นสีขาวและสีแดง มีภาพตราแผ่นดินของโปแลนด์อยู่กลางแถบสีขาว ธงชาติสาธารณรัฐโปแลนด์มีตราแผ่นดิน  |    ธงสำหรับสถานเอกอัครราชทูต สถานกงสุล หน่วยงานราชการต่างๆ, ธงสำหรับอากาศยานพลเรือนที่เดินทางระหว่างประเทศ, ธงสำหรับท่าอากาศยานและลานจอดเฮลิคอปเตอร์ของพลเรือน, ธงเรือพลเรือนและเรือรัฐบาล |
ธงของโปแลนด์ในปัจจุบัน > ธงราชการทหาร > ธงประจำตำแหน่งสำหรับทุกเหล่าทัพ

| ภาพ | ชื่อธง | ลักษณะ | การใช้ |
| --- | --- | --- | --- |
|  | ธงประธานาธิบดีแห่งสาธารณรัฐโปแลนด์  Proporzec Prezydenta Rzeczypospolitej Polskiej | ธงสีแดงประดับตรานกอินทรีจากดวงตราแผ่นดินของโปแลนด์ ขอบธงล้อมด้วยลายสีขาวที่เรียกว่า wężyk generalski ซึ่งเป็นลายคลื่นที่ใช้ในธงทหารของโปแลนด์ อันเป็นเครื่องหมายแสดงยศนายทหารชั้นนายพล  สัดส่วนธง 5:6 | ใช้บนเรือของกองทัพเรือเพื่อแสดงว่าประธานาธิบดีอยู่ในเรือลำนั้น ใช้บนแผ่นดินเพื่อเป็นเครื่องหมายการปรากฏตัวของประธานาธิบดี |
|  | ธงรัฐมนตรีว่าการกระทรวงกลาโหม  Flaga Ministra Obrony Narodowej | ธงแถบสองสีแนวนอน พื้นสีขาวและสีแดง ตัดชายเป็นรูปหางนกแซงแซว กลางแถบสีขาวมีภาพตราแผ่นดินของโปแลนด์ กลางแถบสีแดงมีรูปสมอสีขาวมีเชือกพัน ไขว้เป็นแนวทแยงกับรูปกระบอกปืนใหญ่สีเหลือง  สัดส่วนธง 5:8 | ใช้บนเรือของกองทัพเรือเพื่อแสดงว่ารัฐมนตรีว่าการกระทรวงกลาโหมอยู่ในเรือลำนั้น ใช้บนแผ่นดินเพื่อเป็นเครื่องหมายการปรากฏตัวของรัฐมนตรีว่าการกระทรวงกลาโหม |
|  | ธงจอมพลแห่งโปแลนด์  Flaga Marszałka Polski | ธงแดงมีกรอบสีขาวสองชั้น กลางธงมีตรานกอินทรีสำหรับจอมพลแห่งโปแลนด์ เท้าทั้งสองนั้นจับคทาไขว้   สัดส่วนธง 5:6 | ใช้บนเรือของกองทัพเรือเพื่อแสดงว่าจอมพลแห่งโปแลนด์อยู่ในเรือลำนั้น ใช้บนแผ่นดินเพื่อเป็นเครื่องหมายการปรากฏตัวของจอมพลแห่งโปแลนด์ |
|  | ธงผู้บัญชาการทหารสูงสุดแห่งกองทัพโปแลนด์  Flaga szefa Sztabu Generalnego Wojska Polskiego | ธงแดงมีกรอบสีขาวสองชั้น กลางธงมีตรานกอินทรีสำหรับทหารชั้นนายพล   สัดส่วนธง 5:6 | ใช้บนเรือของกองทัพเรือเพื่อแสดงว่าผู้บัญชาการทหารสูงสุดแห่งกองทัพโปแลนด์อยู่ในเรือลำนั้น ใช้บนแผ่นดินเพื่อเป็นเครื่องหมายการปรากฏตัวของผู้บัญชาการทหารสูงสุด |
ธงของโปแลนด์ในปัจจุบัน > ธงราชการทหาร > ธงกองทัพบก

| ภาพ | ชื่อธง | ลักษณะ | การใช้ |
| --- | --- | --- | --- |
|  | ธงประจำกองทัพบก   Flaga Wojsk Lądowych | ธงพื้นแดงรูปหางนกแซงแซว ประดับตรานกอินทรีของกองทัพบกโปแลนด์  สัดส่วนธง 10:21 | ธงสำหรับใช้ในพิธีการของกองทัพ ใช้ในวันหยุดของทหาร ในวาระการมาเยือนของเจ้าหน้าที่ฝ่ายทหารหรือพลเรือนระดับสูง หรือตัวแทนแห่งรัฐต่างประเทศ  และใช้ชักร่วมกับธงของเหล่าทัพอื่นๆในพิธีการในวันกองทัพโปแลนด์ (15 สิงหาคม) ณ สุสานทหารนิรนาม กรุงวอร์ซอว์ |
|  | ธงผู้บัญชาการทหารบก  Flaga Dowódcy Wojsk Lądowych | ธงแถบสองสีแนวนอน พื้นสีขาวและสีแดง กลางแถบสีขาวมีภาพตราแผ่นดินของโปแลนด์ กลางแถบสีแดงมีดาบไขว้เป็นแนวทแยง  สัดส่วนธง 5:6 | ใช้บนเรือของกองทัพเรือเพื่อแสดงว่าผู้บัญชาการทหารบกอยู่ในเรือลำนั้น ใช้บนแผ่นดินเพื่อเป็นเครื่องหมายการปรากฏตัวของผู้บัญชาการทหารบก |
ธงของโปแลนด์ในปัจจุบัน > ธงราชการทหาร > กองทัพอากาศ

| ภาพ | ชื่อธง | ลักษณะ | การใช้ |
| --- | --- | --- | --- |
|  | ธงประจำกองทัพอากาศ   Flaga Sił Powietrznych | ธงพื้นแดงรูปหางนกแซงแซว ประดับตรานกอินทรีของกองทัพอากาศโปแลนด์  สัดส่วนธง 10:21 | ธงสำหรับใช้ในพิธีการของกองทัพ ใช้ในวันหยุดของทหาร ในวาระการมาเยือนของเจ้าหน้าที่ฝ่ายทหารหรือพลเรือนระดับสูง หรือตัวแทนแห่งรัฐต่างประเทศ  และใช้ชักร่วมกับธงของเหล่าทัพอื่นๆในพิธีการในวันกองทัพโปแลนด์ (15 สิงหาคม) ณ สุสานทหารนิรนาม กรุงวอร์ซอว์ |
|  | ธงท่าอากาศยานทหาร  Flaga lotnisk (lądowisk) wojskowych | ธงแถบสองสีแนวนอน พื้นสีขาวและสีแดง มีภาพตราแผ่นดินของโปแลนด์อยู่กลางแถบสีขาว มีลายตาหมากรุกสีขาว-แดงของกองทัพอากาศโปแลนด์อยู่ในแถบสีขาวระหว่างดวงตราแผ่นดินกันด้านคันธง  สัดส่วนธง 5:8 | ใช้สำหรับท่าอากาศยานและลานจอดเฮลิคอปเตอร์ของทหาร |
|  | ธงผู้บัญชาการทหารอากาศ  Flaga Dowódcy Wojsk Lądowych | ธงแถบสองสีแนวนอน พื้นสีขาวและสีแดง กลางแถบสีขาวมีภาพตราแผ่นดินของโปแลนด์ กลางแถบสีแดงมีลายตาหมากรุกสีขาว-แดงของกองทัพอากาศโปแลนด์  สัดส่วนธง 5:6 | ใช้บนเรือของกองทัพเรือเพื่อแสดงว่าผู้บัญชาการทหารอากาศอยู่ในเรือลำนั้น ใช้บนแผ่นดินเพื่อเป็นเครื่องหมายการปรากฏตัวของผู้บัญชาการทหารอากาศ |
ธงของโปแลนด์ในปัจจุบัน > ธงราชการทหาร > ธงกองทัพเรือ

บทความหลัก: รายชื่อธงเรือในประเทศโปแลนด์
| ภาพ | ชื่อธง | ลักษณะ | การใช้ |
| --- | --- | --- | --- |
|  | ธงนาวี   Bandera wojenna | ธงแถบสองสีแนวนอน พื้นสีขาวและสีแดง ตัดชายเป็นรูปหางนกแซงแซว กลางแถบสีขาวมีภาพตราแผ่นดินของโปแลนด์   สัดส่วนธง 10:21 |     ธงนาวี |
|  | ธงฉาน   Proporzec Marynarki Wojennej | ธงแถบสองสีแนวนอนสีขาว-แดง มีรูปกางเขนปลายบาน (cross pattée) สลับสีกับแถบธงที่กลางธง ใจกลางกางเขนนั้นมีรูปชุดเกราะส่วนท่อนแขนกำดาบโค้งในพื้นสีแดง  สัดส่วนธง 4:5 | ชักคู่กับธงนาวีในวันอาทิตย์ วันหยุดราชการ และในวาระพิเศษอื่นๆ, ใช้ชักประจำเรือตลอดเวลาเมื่ออยู่ในน่านน้ำต่างประเทศ |
|  | ธงประจำกองทัพเรือ   Flaga Marynarki Wojennej | ธงพื้นแดงรูปหางนกแซงแซว ประดับตรานกอินทรีของกองทัพเรือโปแลนด์  สัดส่วนธง 10:21 | ธงสำหรับใช้ในพิธีการของกองทัพ ใช้ในวันหยุดของทหาร ในวาระการมาเยือนของเจ้าหน้าที่ฝ่ายทหารหรือพลเรือนระดับสูง หรือตัวแทนแห่งรัฐต่างประเทศ  และใช้ชักร่วมกับธงของเหล่าทัพอื่นๆในพิธีการในวันกองทัพโปแลนด์ (15 สิงหาคม) ณ สุสานทหารนิรนาม กรุงวอร์ซอว์ |
|  | ธงผู้บังคับการเรือ  Znak dowódcy okrętu | ธงหางนกแซงแซวแปลงเรียวยาว พื้นสลับสีขาว-แดง ตามแนวนอน ตอนต้นธงมีรูปกางเขนปลายบานสลับสีกับแถบธง   สัดส่วนธง 1:25 | ใช้ในเรือรบซึ่งควบคุมโดยนายทหารเรือสัญญาบัตรในการยุทธ |
|  | ธงเรือช่วยรบ   Bandera pomocniczych jednostek pływających Marynarki Wojennej | ธงพื้นสีฟ้า มีรูปธงนาวีที่มุมธงบนด้านคันธง   สัดส่วนธง 3:5 | ใช้ในเรือช่วยรบต่างๆ เช่น เรือลาดตระเวน เรือกวาดทุ่นระเบิด เป็นต้น ซึ่งมิได้รับอนุญาตให้ชักธงนาวี |
|  | ธงท่าอากาศยานทหารเรือ   Flaga lotnisk (lądowisk) Marynarki Wojennej | ธงแถบสองสีแนวนอน พื้นสีขาวและสีแดง มีภาพตราแผ่นดินของโปแลนด์อยู่กลางแถบสีขาว มีลายตาหมากรุกสีขาว-แดงของกองทัพอากาศโปแลนด์อยู่ในแถบสีขาวระหว่างดวงตราแผ่นดินกันด้านคันธง ที่แถบสีแดงใต้ลายตาหมากรุกลงมาเป็นรูปสมอสีขาวมีเชือกพันไขว้คล้ายอักษร "S"  สัดส่วนธง 5:8 | ท่าอากาศยานและลานจอดเฮลิคอปเตอร์ของทหารเรือ |
ธงของโปแลนด์ในปัจจุบัน > ธงราชการทหาร > ธงกองทัพเรือ > ธงแสดงยศ

| ภาพ | ชื่อธง | ลักษณะ | การใช้ |
| --- | --- | --- | --- |
|  | ธงผู้บัญชาการทหารเรือ  Flaga dowódcy Marynarki Wojennej | ธงแถบสองสีแนวนอน พื้นสีขาวและสีแดง ตัดชายเป็นรูปหางนกแซงแซว กลางแถบสีขาวมีภาพตราแผ่นดินของโปแลนด์ ที่แถบสีแดงใต้ตราแผ่นดินลงมาเป็นรูปสมอสีขาวมีเชือกพันไขว้คล้ายอักษร "S"  สัดส่วนธง 5:6 | ใช้บนเรือรบเมื่อผู้บัญชาการทหารเรืออยู่ในเรือลำนั้น |
|  | ธงพลเรือเอก   Flaga admirała | ธงแถบสองสีแนวนอน พื้นสีขาวและสีแดง ตัดชายเป็นรูปหางนกแซงแซว กลางแถบสีขาวมีภาพตราแผ่นดินของโปแลนด์ ที่แถบสีแดงด้านติดคันธงมีรูปดาวห้าแฉกสีขาว 4 ดวง เรียงเป็นรูปสามเหลี่ยมด้านเท่า ดาว 2 ดวงซึ่งเป็นด้านฐานนั้นขนานกับด้านคันธง   สัดส่วนธง 5:6 | ใช้บนเรือรบเมื่อมีนายพลเรือเอกอยู่ในเรือลำนั้น |
|  | ธงพลเรือโท   Flaga admirała floty | ธงแถบสองสีแนวนอน พื้นสีขาวและสีแดง ตัดชายเป็นรูปหางนกแซงแซว กลางแถบสีขาวมีภาพตราแผ่นดินของโปแลนด์ ที่แถบสีแดงด้านติดคันธงมีรูปดาวห้าแฉกสีขาว 3 ดวง เรียงเป็นแถวแนวตั้งขนานกับด้านคันธง   สัดส่วนธง 5:6 | ใช้บนเรือรบเมื่อมีนายพลเรือโทอยู่ในเรือลำนั้น |
|  | ธงพลเรือตรี   Flaga wiceadmirała | ธงแถบสองสีแนวนอน พื้นสีขาวและสีแดง ตัดชายเป็นรูปหางนกแซงแซว กลางแถบสีขาวมีภาพตราแผ่นดินของโปแลนด์ ที่แถบสีแดงด้านติดคันธงมีรูปดาวห้าแฉก 2 ดวง   สัดส่วนธง 5:6 | ใช้บนเรือรบเมื่อมีนายพลเรือตรีอยู่ในเรือลำนั้น |
|  | ธงพลเรือจัตวา   Flaga kontradmirała | ธงแถบสองสีแนวนอน พื้นสีขาวและสีแดง ตัดชายเป็นรูปหางนกแซงแซว กลางแถบสีขาวมีภาพตราแผ่นดินของโปแลนด์ ที่แถบสีแดงด้านติดคันธงมีรูปดาวห้าแฉก 1 ดวง   สัดส่วนธง 5:6 | ใช้บนเรือรบเมื่อมีนายพลเรือจัตวาอยู่ในเรือลำนั้น |
|  | ธงนายพลทหาร   Flaga generała | ธงแถบสองสีแนวนอน พื้นสีขาวและสีแดง ตัดชายเป็นรูปหางนกแซงแซว กลางแถบสีขาวมีภาพตราแผ่นดินของโปแลนด์ ที่แถบสีแดงใต้ตราแผ่นดินลงมาเป็นรูปปืนใหญ่ 2 กระบอกไขว้เหนือลูกกระสุนแบบกลม   สัดส่วนธง 5:6 | ใช้บนเรือรบเมื่อมีนายทหารสัญญาบัตรชั้นนายพลอยู่ในเรือลำนั้น |
ธงของโปแลนด์ในปัจจุบัน > ธงราชการทหาร > ธงกองทัพเรือ > ธงแสดงตำแหน่ง

| ภาพ | ชื่อธง | ลักษณะ | การใช้ |
| --- | --- | --- | --- |
|  | ธงเสนาธิการทหารเรือ   Proporczyk szefa Sztabu Marynarki Wojennej | ธงหางนกแซงแซงแปลงยาวเรียว ตอนต้นธงเป็นแถบสองสีตามแนวนอนสีขาว-แดง ประกอบกันเป็นรูปหางนกแซงแซว มีตราแผ่นดินของโปแลนด์กลางแถบสีขาว ตอนชายธงเป็นพื้นสีแดง | ใช้บนเรือรบเมื่อเสนาธิการทหารเรืออยู่ในเรือลำนั้น |
|  | ธงผู้บัญชาการกองเรือรบ   Proporczyk dowódcy flotylli | ธงหางนกแซงแซงแปลงยาวเรียว ตอนต้นธงเป็นแถบสองสีตามแนวนอนสีขาว-แดง ประกอบกันเป็นรูปหางนกแซงแซว มีตราแผ่นดินของโปแลนด์กลางแถบสีขาว ตอนชายธงเป็นพื้นสีขาว | ใช้บนเรือรบเมื่อผู้บัญชาการกองเรือรบอยู่ในเรือลำนั้น |
|  | ธงผู้บังคับหมวดเรือ   Proporczyk dowódcy dywizjonu | ธงหางนกแซงแซงแปลงยาวเรียว ตอนต้นธงเป็นแถบสองสีตามแนวนอนสีขาว-แดง ประกอบกันเป็นรูปหางนกแซงแซว มีตราแผ่นดินของโปแลนด์กลางแถบสีขาว ตอนชายธงเป็นพื้นสีฟ้า | ใช้บนเรือรบเมื่อผู้บังคับหมวดเรืออยู่ในเรือลำนั้น |
|  | ธงผู้บังคับหมู่เรือ  Proporczyk dowódcy grupy | ธงหางนกแซงแซงแปลงยาวเรียว ตอนต้นธงเป็นแถบสองสีตามแนวนอนสีขาว-แดง ประกอบกันเป็นรูปหางนกแซงแซว มีตราแผ่นดินของโปแลนด์กลางแถบสีขาว ตอนชายธงเป็นพื้นสีเขียว | ใช้บนเรือรบเมื่อผู้บังคับหมู่เรืออยู่ในเรือลำนั้น |
|  | ธงผู้บังคับหน่วยเรือชายฝั่ง  Proporczyk obrony wybrzeża | ธงหางนกแซงแซงแปลงยาวเรียว ตอนต้นธงเป็นแถบสองสีตามแนวนอนสีขาว-แดง ประกอบกันเป็นรูปหางนกแซงแซว มีตราแผ่นดินของโปแลนด์กลางแถบสีขาว ตอนชายธงเป็นพื้นสีเหลือง | ใช้บนเรือรบเมื่อผู้บังคับหน่วยเรือชายฝั่งอยู่ในเรือลำนั้น |
ธงของโปแลนด์ในปัจจุบัน > ธงราชการทหาร > ธงหน่วยรบพิเศษ

| ภาพ | ชื่อธง | ลักษณะ | การใช้ |
| --- | --- | --- | --- |
|  | ธงหน่วยรบพิเศษ   Flaga Wojsk Specjalnych | ธงพื้นแดงรูปหางนกแซงแซว ประดับตรานกอินทรีของหน่วยรบพิเศษของโปแลนด์  สัดส่วนธง 10:21 | ธงสำหรับใช้ในพิธีการของกองทัพ ใช้ในวันหยุดของทหาร ในวาระการมาเยือนของเจ้าหน้าที่ฝ่ายทหารหรือพลเรือนระดับสูง หรือตัวแทนแห่งรัฐต่างประเทศ  และใช้ชักร่วมกับธงของเหล่าทัพอื่นๆในพิธีการในวันกองทัพโปแลนด์ (15 สิงหาคม) ณ สุสานทหารนิรนาม กรุงวอร์ซอว์ |
ธงของโปแลนด์ในปัจจุบัน > ธงสำหรับหน่วยประจำการอื่นๆ

| ภาพ | ชื่อธง | ลักษณะ | การใช้ |
| --- | --- | --- | --- |
|  | ธงหน่วยพิทักษ์ชายแดน   Flaga Straży Granicznej | ธงแถบสองสีแนวนอน พื้นสีขาวและสีแดง มีภาพตราแผ่นดินของโปแลนด์อยู่กลางแถบสีขาว ขอบธงเป็นสีเขียว   สัดส่วนธง 5:9 | ใช้สำหรับเรือของหน่วยพิทักษ์ชายแดน |
|  | ธงตำรวจ   Flaga Policji | ธงพื้นสีน้ำเงิน มีดวงตราของหน่วยตำรวจน้ำ ลักษณะของตราเป็นรูปเรือชูชีพและสมอบนพื้นสี่เหลี่ยนขนมเปียกปูนสีน้ำเงินเข้ม เบื้องล่างของรูปนั้นมีแพรแถบสีน้ำเงินเข้ม บรรจุอักษรสีขาวเป็นใจความว่า  POLICJA เบื้องหลังของทั้งสองรูปเป็นรัศมีสีขาวแผ่ออกมาเป็นรูปดาวแปดแฉก  สัดส่วนธง 5:9 | ใช้สำหรับเรือตำรวจ |
ธงของโปแลนด์ในปัจจุบัน > ธงพิเศษสำหรับใช้ในหน้าที่ราชการ

ธงหน่วยงานพิเศษต่างๆ ของรัฐ เป็นสิ่งที่ใช้สำหรับเรือในราชการของฝ่ายพลเรือนในขณะปฏิบัติหน้าที่  ธงเหล่านี้ใช้การออกแบบขั้นพื้นฐานเหมือนกัน กล่าวคือ พื้นธงสีขาว มีแถบกว้างขนาด 1 ใน 5 ส่วนของธง พาดที่กลางธงตามแนวยาว  กลางธงแต่ละธงนั้นมีรูปตราแผ่นดินซ้อนทับบนรูปสมอสีเหลืองทอง ซึ่งสมอดังกล่าวสูง 3 ใน 5 ส่วนของความกว้างธง  แถบสีแนวยาวที่กลางธงนั้นเว้นเป็นช่องไว้ ไม่สัมผัสกับรูปสมอหรือตราอาร์ม  ส่วนการระบุว่าเรือดังกล่าวสังกัดหน่วยงานใดนั้นจะกระทำด้วยการใช้สีของแถบกลางธง
| ภาพ | ชื่อธง | ลักษณะ | การใช้ |
| --- | --- | --- | --- |
|  | ธงหน่วยสำรวจทางอุทกศาสตร์และสำนักงานการเดินเรือทะเล   Flaga statku hydrograficznego i dozorczego urzędu morskiego | ธงขาว มีตราแผ่นดินของโปแลนด์ซับทับสมอสีทองที่กลางธง มีแถบพาดแนวนอนกลางธงเป็นสีน้ำเงิน สัดส่วนธง 5:8 | ใช้สำหรับเรือในสังกัดหน่วยสำรวจทางอุทกศาสตร์และสำนักงานการเดินเรือทะเล |
|  | ธงหน่วยกู้ชีพและหน่วยควบคุมมลพิษ  Flaga statku ratowniczego oraz specjalnego statku do zwalczania zanieczyszczeń | ธงขาว มีตราแผ่นดินของโปแลนด์ซับทับสมอสีทองที่กลางธง มีแถบพาดแนวนอนกลางธงเป็นสีแสด สัดส่วนธง 5:8 | ใช้สำหรับเรือในสังกัดหน่วยกู้ชีพและหน่วยควบคุมมลพิษ |
|  | ธงเรือตัดน้ำแข็ง  Flaga statku używanego wyłącznie do łamania lodów | ธงขาว มีตราแผ่นดินของโปแลนด์ซับทับสมอสีทองที่กลางธง มีแถบพาดแนวนอนกลางธงเป็นสีม่วง สัดส่วนธง 5:8 | ใช้สำหรับเรือตัดน้ำแข็งโดยเฉพาะ |
|  | ธงเรือนำร่อง   Flaga statku pilotowego | ธงขาว มีตราแผ่นดินของโปแลนด์ซับทับสมอสีทองที่กลางธง มีแถบพาดแนวนอนกลางธงเป็นสีเทา สัดส่วนธง 5:8 | ใช้สำหรับเรือนำร่อง |
|  | ธงเรือดับเพลิง   Flaga statku pożarniczego | ธงขาว มีตราแผ่นดินของโปแลนด์ซับทับสมอสีทองที่กลางธง มีแถบพาดแนวนอนกลางธงเป็นสีแดง สัดส่วนธง 5:8 | ใช้สำหรับเรือดับเพลิง |
|  | ธงเรือสำหรับฝึกหัดเดินเรือ   Flaga statku szkolnego | ธงขาว มีตราแผ่นดินของโปแลนด์ซับทับสมอสีทองที่กลางธง มีแถบพาดแนวนอนกลางธงเป็นสีดำ สัดส่วนธง 5:8 | ใช้ในเรือสำหรับฝึกหัดเดินเรือ |
|  | ธงเรือศุลกากร   Flaga statku celnego | ธงขาว มีตราแผ่นดินของโปแลนด์ซับทับสมอสีทองที่กลางธง มีแถบพาดแนวนอนกลางธงเป็นสีเขียว สัดส่วนธง 5:8 | ใช้สำหรับเรือเจ้าพนักงานศุลกากร |
|  | ธงเรือพยาบาล   Flaga statku sanitarnego | ธงขาว มีตราแผ่นดินของโปแลนด์ซับทับสมอสีทองที่กลางธง มีแถบพาดแนวนอนกลางธงเป็นสีเหลือง สัดส่วนธง 5:8 | ใช้สำหรับเรือพยาบาล |
|  | ธงเรือวิทยุสื่อสาร   Flaga statku telekomunikacyjnego | ธงขาว มีตราแผ่นดินของโปแลนด์ซับทับสมอสีทองที่กลางธง มีแถบพาดแนวนอนกลางธงเป็นสีน้ำตาล สัดส่วนธง 5:8 | ใช้สำหรับเรือวิทยุสื่อสาร |
ธงของโปแลนด์ในปัจจุบัน > ธงสำหรับหน่วยการปกครองระดับวอเยวูชตวา

บทความหลัก: ธงประจำเขตการปกครองของโปแลนด์
ธงในอดีต > ธงขบวนการทางการเมือง

| ภาพธง | ระยะเวลาการใช้ | การใช้ | คำอธิบาย |
| --- | --- | --- | --- |
|  | ค.ศ. 1939-1945 | ธงของรัฐบาลใต้ดินของโปแลนด์ |  |
ดูเพิ่ม

รายชื่อธงเรือในประเทศโปแลนด์
ธงประจำเขตการปกครองของโปแลนด์
มาซูแร็กดอมบรอฟสกีแยกอ
แหล่งข้อมูลอื่น

ธงชาติโปแลนด์ ที่ Flags of the World (อังกฤษ)
(โปแลนด์) "Znaki Sił Zbrojnych RP. Odznaki tytułów honorowych oddziałów i pododdziałów wojskowych". Wortal Wojsko Polskie. Miniterstwo Obrony Narodowej (Ministry of National Defence). คลังข้อมูลเก่าเก็บจากแหล่งเดิมเมื่อ 2012-02-07. สืบค้นเมื่อ 2010-01-17.
อัตราส่วนครูต่อนักเรียน

อัตราส่วนครูต่อนักเรียนเป็นจำนวนของนักเรียนที่เข้ารับการศึกษาในโรงเรียนหรือมหาวิทยาลัยหารด้วยจำนวนครูในสถาบันการศึกษานั้น ๆ เช่นอัตราส่วน 1:10 ชี้ให้เห็นว่าครูทุก ๆ หนึ่งคนมีนักเรียนในความดูแล 10 คน ศัพท์คำนี้อาจใช้ว่าอัตราส่วนนักเรียนต่อครูก็ได้ อัตราส่วนดังกล่าวถูกใช้ในการกำหนดขนาดห้องเรียน อย่างไรก็ตามมีปัจจัยจำนวนมากที่ทำให้ขนาดชั้นเรียนแตกต่างกันไป โดยไม่ขึ้นอยู่กับอัตราส่วนครูต่อนักเรียน และในทางกลับกันอัตราส่วนครูต่อนักเรียนอาจไม่ได้ถูกกำหนดโดยขนาดห้องเรียนเช่นกัน โดยทั่วไปแล้ว อัตราส่วนครูต่อนักเรียนมักต่ำกว่าขนาดโดยเฉลี่ยของห้องเรียน
อัตราส่วนครูต่อนักเรียนมีความแตกต่างกันมากในกลุ่มประเทศพัฒนาแล้ว ในระดับประถมศึกษา อัตราส่วนนักเรียนต่อครูโดยเฉลี่ยของประเทศสมาชิกองค์การเพื่อความร่วมมือและการพัฒนาทางเศรษฐกิจต่ำกว่า 16 แต่พิสัยเริ่มจาก 40 ในบราซิล 28 ในเม็กซิโก จนถึง 11 ในฮังการีและลักเซมเบิร์ก
ความสัมพันธ์กับขนาดห้องเรียน

ตัวแปรที่ส่งผลต่อความสัมพันธ์ของอัตราส่วนครูต่อนักเรียนและขนาดห้องเรียนได้แก่ จำนวนครูที่ไม่มีหน้าที่สอน จำนวนชั้นเรียนต่อครูและจำนวนครูต่อชั้นเรียน นอกจากนี้ถ้ามีชั้นเรียนสำหรับนักเรียนกลุ่มเล็ก เช่น ห้องเรียนของผู้เรียนการศึกษาพิเศษหรือภาษาที่สอง อัตราส่วนครูต่อนักเรียนในสถานศึกษานั้นอาจทำให้เข้าใจผิดได้ว่าต่ำ ทั้งที่ผู้เรียนคนอื่นโดยทั่วไปไม่ได้มีประสบการณ์ของการเรียนที่มีอัตราส่วนครูต่อนักเรียนต่ำแบบนั้น ยกตัวอย่างเช่น ทั้งปาเลสไตน์และสหรัฐมีอัตราส่วนครูต่อนักเรียนโดยเฉลี่ยเท่ากับ 15 แต่ขนาดห้องเรียนทั้งสองประเทศต่างกัน โดยในสหรัฐขนาดห้องเรียนเท่ากับ 21 คน ส่วนปาเลสไตน์เท่ากับ 27 คน